ಮೊದಲ ಭಾರತೀಯ ಕಂಪನಿಯ ರಾಪಿಡ್ ಟೆಸ್ಟಿಂಗ್ ಕಿಟ್ ಗೆ ಐಸಿಎಂಆರ್ ಅನುಮೋದನೆ ಮೊದಲ ಭಾರತೀಯ ಕಂಪನಿಯ ರಾಪಿಡ್ ಟೆಸ್ಟಿಂಗ್ ಕಿಟ್ ಗೆ ಐಸಿಎಂಆರ್ ಅನುಮೋದನೆ ಹೊಸದಿಲ್ಲಿ, ಜುಲೈ 25: ಮೊದಲ ಸ್ಥಳೀಯ ಆರ್ಟಿಪಿಸಿಆರ್ ಪರೀಕ್ಷಾ ಕಿಟ್ ಅನ್ನು ಪ್ರಾರಂಭಿಸಿದ ಪುಣೆ ಮೂಲದ ಆಣ್ವಿಕ ರೋಗನಿರ್ಣಯ ಕಂಪನಿಯಾದ ಮೈಲಾಬ್ ಡಿಸ್ಕವರಿ ಸೊಲ್ಯೂಷನ್ಸ್ ಈಗ ಭಾರತೀಯ ವೈದ್ಯಕೀಯ ಸಂಶೋಧನಾ ಮಂಡಳಿಯ ಐಸಿಎಂಆರ್ ಅನುಮೋದನೆಯೊಂದಿಗೆ ಆಂಟಿಜೆನ್ ಪರೀಕ್ಷಾ ಕಿಟ್ಗಳನ್ನು ತಯಾರಿಸುತ್ತಿದೆ. ಪಾಥೊಕ್ಯಾಚ್ ಕೋವಿಡ್ 19 ಆಂಟಿಜೆನ್ ರಾಪಿಡ್ ಟೆಸ್ಟಿಂಗ್ ಕಿಟ್ ಎಂದು ಹೆಸರಿಸಲಾದ ಕಿಟ್ ಐಸಿಎಂಆರ್ ನಿಂದ ವಾಣಿಜ್ಯ ಅನುಮೋದನೆ ಪಡೆದ ಮೊದಲ ಭಾರತೀಯ ಕಂಪನಿಯಾಗಿದೆ ಎಂದು ಮೈಲಾಬ್ ಡಿಸ್ಕವರಿ ಸೊಲ್ಯೂಷನ್ ಎಂಡಿ ಹಸ್ಮುಖ್ ರಾವಲ್ ಹೇಳಿದ್ದಾರೆ. ಕೋವಿಡ್ 19 ಸೋಂಕುಗಳು ದೇಶಾದ್ಯಂತ ಉಲ್ಬಣಗೊಂಡಿವೆ. ಹೆಚ್ಚಿನ ರಾಜ್ಯಗಳು ಭಾರತದಲ್ಲಿ ಆಯಂಟಿಜೆನ್ ಆಧಾರಿತ ಕ್ಷಿಪ್ರ ಪರೀಕ್ಷೆಗೆ ಅವಕಾಶ ನೀಡುತ್ತಿವೆ. ವಿದೇಶಿ ಕಿಟ್ಗಳ ಮೇಲಿನ ಅವಲಂಬನೆಯನ್ನು ಕಡಿಮೆ ಮಾಡಲು ಕೈಗೆಟುಕುವ ಆರ್ಟಿಪಿಸಿಆರ್ ಟೆಸ್ಟ್ ಅನ್ನು ಬಿಡುಗಡೆ ಮಾಡಿದ ಬಳಿಕ, ಕೋವಿಡ್ 19 ಪರೀಕ್ಷೆಯನ್ನು ವೇಗಗೊಳಿಸಲು ನಾವು ಕಾಂಪ್ಯಾಕ್ಟ್ ಎಕ್ಸ್ಎಲ್ ಅನ್ನು ಬಿಡುಗಡೆ ಮಾಡಿದೆವು. ಈಗ, ಪ್ರತಿಜನಕ ಪರೀಕ್ಷಾ ಕಿಟ್ ಗೆ ಅನುಮೋದನೆ ದೊರಕಿದೆ ಎಂದು ರಾವಲ್ ಹೇಳಿದರು.